open-index/open-wikipedia-markdown huggingface dataset:
Յան Սանտինի

**Յան Սանտինի** (իտալ.՝ Giovanni Biagio Santini, ), չեխ ճարտարապետ, ով ունեցել է նաև Իտալիայի քաղաքացիություն։ Հիմնականում աշխատել է գոթական ճարտարապետության ոճով։

## Կենսագրություն
Յան Սանտինին ծնվել է 1677 թվականի փետրվարի 3-ին՝ Չեխիայի Պրահա քաղաքում։

1696 թվականին Սանտինին տեղափոխվել է Իտալիայի մայրաքաղաք Ռոմա։ Սատինին 1707 թվականին աշխատել է Շորդերսի աղջկա՝ Վերոնիկա Էլիզաբեթի համար։

Մահացել է 1723 թվականի դեկտեմբերի 7-ին՝ Պրահա քաղաքում։

## Աշխատանքներ
* Monastery Church of the Assumption of Virgin Mary and St John the Baptist in Sedlec u Kutné Hory
* St. Anna Chapel in Panenské Břežany
* Pilgrimage Church of the Annunciation of the Virgin Mary and Cistercian Provost Office in Mariánská Týnice
* Convent of the Cistercian Monastery in Plasy
* Monastery Church of the Assumption of Virgin Mary, St Wolfgang and St Benedict in Kladruby u Stříbra
* Monastery Church of the Nativity of Virgin Mary in Želiv
* Pilgrimage Church of the Name of Virgin Mary in Křtiny u Brna
* Pilgrimage Church of Saint John of Nepomuk on Zelená hora in Žďár nad Sázavou
* Karlova Koruna Chateau in Chlumec nad Cidlinou
* Church of St Wenceslas in Zvole
* Church of St Peter and Paul in Horní Bobrová
* Church of the Visitation of Virgin Mary in Obyčtov
* Church of the Assumption of Virgin Mary in Netín
* Provost Church of St Peter and Paul in Rajhrad
* Church of St John of Nepomuk at Zelená hora with unusual fivefold architecture
* Initial architect for the rebuilding of Zbraslav chateau
* Design and constructions of the Kalec chateau

## Ծանոթագրություններ

## Արտաքին հղումներ
* Պրոֆիլը archive.org կայքում

Կատեգորիա:1677 ծնունդներ
Կատեգորիա:Փետրվարի 3 ծնունդներ
Կատեգորիա:Չեխ ճարտարապետներ
Կատեգորիա:1723 մահեր
Կատեգորիա:Դեկտեմբերի 7 մահեր
Կատեգորիա:Չեխ արվեստագետներ
Սեն Քրիստոֆ ա Բերրի

**Սեն Քրիստոֆ ա Բերրի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոնը։

Համայնքի INSEE կոդը՝ 02673:

## Բնակչություն
2010 թվականի տվյալներով՝ համայնքի բնակչությունը կազմում է 426 մարդ։

## Տնտեսություն
2010 թվականին համայնքի 265 աշխատունակ (15-64 տարեկան) բնակիչներից 191-ը տնտեսապես ակտիվ էին, 74-ը՝ ոչ ակտիվ (ակտիվության ցուցանիշը կազմել է 72,1 %, 1999 թվականին եղել է 65,5 %)։ 191 տնտեսապես ակտիվ բնակիչներից աշխատում էին 168-ը (104 տղամարդ և 64 կին), գործազուրկ էին 23 մարդ (11 տղամարդ և 12 կին)։ 74 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 20-ը՝ թոշակառուներ, 36-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Քրիստոֆ ա Բերրի 

Կատեգորիա:Ֆրանսիայի բնակավայրեր
Ռիբովիլ

**Ռիբովիլ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գյուիզ կանտոնայի կազմի մեջ։ Կոմունայի շրջանը՝ Վերվեն։

INSEE կոդը՝ 02647:

## Բնակչություն
2010 թվականին բնակչությունը կազմել է 82 մարդ։

## Տնտեսություն
2010 թվականի տվյալներով 46 աշխատունակ բնակիչներից 33-ը (15-64 տարեկան) տնտեսապես ակտիվ են, 13-ը՝ պասիվ (ակտիվության ինդեքսը՝ 71,7 %, 1999 թվականին 56,1 % էր)։ 33 ակտիվ բնակիչներից 30-ը (17 տղամարդ և 13 կին) աշխատում են, գործազուրկ էր 3-ը (1 տղամարդ և 2 կին)։ 13 պասիվներից 2-ը աշակերտներ և ուսանողներ են, 4-ը՝ թոշակառուներ, 7-ն էլ պասիվ են այլ պատճառներով
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Ռիբովիլ 

Կատեգորիա:Էնա գավառի բնակավայրեր
Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Սեն Մար (Էնայի գավառ)

**Սեն Մար** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոնը։

Համայնքի INSEE կոդը՝ 02682:

## Բնակչություն
2010 թվականի տվյալներով՝ համայնքի բնակչությունը կազմում է 118 մարդ։

## Տնտեսություն
2010 թվականին համայնքի 76 աշխատունակ (15-64 տարեկան) բնակիչներից 58-ը տնտեսապես ակտիվ էին, 18-ը՝ ոչ ակտիվ (ակտիվության ցուցանիշը կազմել է 76,3 %, 1999 թվականին եղել է 61,6 %)։ 58 տնտեսապես ակտիվ բնակիչներից աշխատում էին 51-ը (29 տղամարդ և 22 կին), գործազուրկ էին 7 մարդ (4 տղամարդ և 3 կին)։ 18 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 9-ը՝ թոշակառուներ, 6-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Մար 

Կատեգորիա:Ֆրանսիայի բնակավայրեր
Սեն Մարտեն Ռիվիեր

**Սեն Մարտեն Ռիվիեր** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02683:

## Բնակչություն
2010 թվականի տվյալներով՝ համայնքի բնակչությունը կազմում է 125 մարդ։

## Տնտեսություն
2010 թվականին համայնքի 67 աշխատունակ (15-64 տարեկան) բնակիչներից 48-ը տնտեսապես ակտիվ էին, 19-ը՝ ոչ ակտիվ (ակտիվության ցուցանիշը կազմել է 71,6 %, 1999 թվականին եղել է 53,8 %)։ 48 տնտեսապես ակտիվ բնակիչներից աշխատում էին 39-ը (25 տղամարդ և 14 կին), գործազուրկ էին 9 մարդ (5 տղամարդ և 4 կին)։ 19 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 4-ը՝ թոշակառուներ, 8-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Մարտեն Ռիվիեր 

Կատեգորիա:Ֆրանսիայի բնակավայրեր
Յոզեֆ Մանես

**Յոզեֆ Մանես** (, ), չեխ նկարիչ, ռոմանտիզմի ներկայացուցիչ։

## Կենսագրություն
Յոզեֆ Մանեսը ծնվել է 1820 թվականի մայիսի 12-ին Պրահայում, նկարիչների ընտանիքում։ Նկարիչներ են եղել Յոզեֆ Մանեսի հայրը՝ Անտոնին Մանեսը, եղբայրը՝ Գվիդո Մանեսը և քույրը՝ Ամալիա Մանեսովան։ Յոզեֆ Մանեսի հորեղբայրը՝ Վացլավ Մանեսը, եղել է Պրահայի Գեղարվեստի ակադեմիայի տնօրեն։ Գեղանկարչության առաջին դասերը Յոզեֆ Մանեսն ստացել է իր հոր մոտ։ 1835 թվականից մինչև 1844 թվականը Յոզեֆ Մանեսը սովորել է Պրահայի Գեղարվեստի ակադեմիայումՙ աշակերտելով պրոֆեսորներ Ֆրանտիշեկ Տկադլիկին ու Քրիստիան Ռուբենին։ Այնուհետև նա երկու տարով մեկնել է Մյունխեն՝ շարունակելու կրթությունը։ Գերմանիա վերադառնալուց հետո Յոզեֆ Մնաեսը շուրջ քսան տարի բնակվել է Կոմս Ֆրիդրիխ Սիլֆ-Տարուկի կալվածքում։ Այդտեղից նա ուղևորություններ է կատարել Մորավիա, Սլովակիա և Լեհաստան։

Յոզեֆ Մանեսն ակտիվ մաստակցությունէ ունեցել իր երկրի մշակությաին կյանքին։ Նա անդամակցել է *Umělecká beseda* նկարչական միությանը, եղել է Չեխիայի հասարակական- հայրենասիրական տարբեր կազմակերպությունների համազգեստների ու դրոշների հեղինակը։ 1857 թվականին Յոզեֆ Մանեսը մեկնել է Ռուսաստան, 1860 թվականին ուղևորվել է Իտալիա, որտեղից վերադառնալիս եղել է արդեն հոգեկան հիվանդ։

Յոզեֆ Մանեսը համարվում է 19-րդ դարի չեխ խոշորագույն ազգային նկարիչներից մեկը, նրա բազմաթիվ կտավների շարքեւմ կան բնանկարներ, դիմանկարներ, պատմական նկարներ, կենցաղանկարներ, ծաղիկների ու բույսերի նկարներ։ Հայտնի են գյուղական կյանքին նվիրված նրա նկարները։ Իր ժամանակակիցների համար Յոզեֆ Մանեսի արվեստը մնացել է մեծ մասամբ անհասկանալի։

1887 թվականին Յոզեֆ Մանեսի անվամբ է կոչվել Չեխ նկարիչների միությունը (*Spolek výtvarných umělců Mánes*)։ Նրա անունն է կրում նաև Պրահայի կենտրոնում գտնվող կամուրջներից մեկը (Mánesův most), որի սկզբում տեղադրված է նկարչի հուշարձանը։ Յոզեֆ Մանեսի նկարների մոտիվներով բազմաթիվ նամականիշներ են թողարկվել Չեխոսլովակիայում։

## Պատկերասրահ

Պատկեր:Josef Manes Porträt einer Dame.jpg|Անծանոթուհու դիմանկար
Պատկեր:Prag - Rathausuhr Monatsarbeiten.jpg|
Պատկեր:Josef Mánes - Milenci.jpg|Սիրահարներ
Պատկեր:Josef Mánes - Josefina.jpg|Ժոզեֆինա
Պատկեր:Louisa Belska (1857) by Mánes.jpg|Լուիզա Բելսկայայի դիմանկարը (1857)
Պատկեր:Image-Prag - Rathausuhr MonatsarbeitenIndexClip.jpg|
Պատկեր:Slovakia folk art 08.jpg|Սլովակների ընտանիք (կերամիկա)
Պատկեր:History of Náchod 09 - Hosrké periphery of Náchod.jpg|Լեռնային բնակավայր
Պատկեր:Manes RK.jpg|«Հին չեխական երգերի» նկարազարդումը
Պատկեր:Josef Mánes kresba.jpg|Էսքիզ


## Ծանոթագրություններ

## Գրականություն
* Miloš Jiránek: Josef Mánes, Prag 1909-10
* František Kožík: Josef Mánes, Prag 1955
* Olga Macková: Josef Mánes, Prag 1970

Կատեգորիա:Չեխ նկարիչներ
Կատեգորիա:Ռոմանտիստ նկարիչներ
Կատեգորիա:Անձինք նամականիշերի վրա
Էմի Մեդիգան

**Էմի Մեդիգան** (, ), ամերիկացի դերասանուհի։ Կրթությունը ստացել է Միլուոքիում, Մարքեթ համալսարանում, նաև սովորել է Չիկագոյի երաժշտական կոնսերվատորիայում և Լի Ստրասբերգի թատրոնի և կինոյի ինստիտուտում։ 1970 թվականին տեղափոխվում է Լոս Անջելես, որտեղ մի քանի տարի անց սկսվում է նրա դերաասանական կարիերան։ 1970-ականների վերջին Մեդիգանը մասնակցել է ամերիկացի ֆոլկ երաժիշտ Սթիվ Գուդմանի համերգային շրջագայությանը՝ նվագելով սինթեզատոր, հարվածային գործիքներ, և նաև երգելով երգեր։ 1985 թվականին դերասանուհին առաջադրվել է «Օսկար» մրցանակի «Երկու անգամ կյանքում» ֆիլմում Սաննիի դերի համար։ Նա հաջող դերեր է ունեցել «Սիրո երեխան» (1982), «Ճանապարհները կրակի մեջ» (1984), «Տեղեր սրտում» (1984), «Արքայազնը Փենսիլվանիայից» (1988), «Նրա երազանքների դաշտը» (1989), «Մութ կեսը» (1993), «Փոլլոք» (2000), «Նախագիծ Լյարամի» (2002) և «Հաջողություն, փոքրիկս, հաջողություն» (2007) ֆիլմերում, նաև «Կառնավալ», «Մտածել ինչպես հանցագործ» և «Կրքի անատոմիա» հեռուստասերիալներում։

1983 թվականին Էմի Մեդիգանը ամուսնացած է Էդ Հարիսի հետ։ Զույգն ունի դուստր՝ Լիլին։

## Մրցանակներ
* Կատալոնիայի կինոփառատոն 1984՝ «Մրցանակ Մարիա լավագույն կանացի դերի համար» («Ճանապարհները կրակի մեջ»)
* Ոսկե գլոբուս 1989՝ «Լավագույն երկրորդ պլանի դերասանուհի սերիալում, մինիսերիալում կամ հեռուստաֆիլմում» («Ռոյը ընդդեմ Ուեյդի)

## Ծանոթագրություններ

## Արտաքին հղումներ
* 

Կատեգորիա:Սեպտեմբերի 11 ծնունդներ
Կատեգորիա:1950 ծնունդներ
Կատեգորիա:Չիկագո քաղաքում ծնվածներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի երգչուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացիներ իռլանդական սերմամբ
Պետր Բրանդլ

**Պետր Յան Բրանդլ** (,  - **Պետեր Յոհան Բրանդլ**, ստորագրել է որպես **Petrus Brandl**, ), չեխ գեղանկարիչ, որ ստեղծագործել է ուշ բարոկոյի շրջանում։

## Կենսագրություն
Պետր Յան Բրանդլը ծնվել է 1668 թվականին հոկտեմբերի24-ին։ Նրա մայրը սերում էր չեխ գյուղացու ընտանիքից, իսկ հայրը դարբին էր։ Պետր Յնա Բրանդլը գեղանկարչություն է սովորել մոտավորապես 1683-1688 թվականներին Քրիստիան Շրյոդերի մոտ (1655-1702)։

Պետր Յան Բրանդելին հատուկ է ներկը խիտ ու լայն քսելու ձևը (տեխնիկա իմպասո), լուսաստվերի օգտագործումը, կերպարների հուզականությունը, կոմպոզիցիայի դինամիկությունը։ Բոհեմիայի եկեղեցիների համար ստեղծել է տարբեր սրբապատկերներ։ Հայտնի է եղել որպես դիմանկարիչ։ Պետր Յան Բրանդլի աշխատանքները պահվում են Պրահայի, Կունտա Գորայի, Գրադեց Կրալովեի տարբեր թանգարաններում ու եկեղեցիներում։

Պետր Յան Բրանդլի ընկերն է եղել չեխ հայտնի նկարիչ Յոհան Կուպեցկին։

## Պատկերասրահ

## Ծանոթագրություններ

## Արտաքին հղումներ
* *Алешина Л.* Брандль // Европейское искусство: Живопись. Скульптура. Графика: Энциклопедия. — М.: Белый город. Редактор Л. П. Анурова. 2006.
* Брандль, Петр Ян // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Analysis of Works 

Կատեգորիա:Բարոկկո ոճի նկարիչներ
Կատեգորիա:Չեխ նկարիչներ
Կատեգորիա:Դիմանկարիչներ
Կատեգորիա:Չեխ արվեստագետներ
Ռոժեկուր

**Ռոժեկուր** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Տերնիե կանտոնայի կազմի մեջ։ Կոմունայի շրջանը՝ Լան։

INSEE կոդը՝ 02651:

## Բնակչություն
2010 թվականին բնակչությունը կազմել է 86 մարդ։ 

## Տնտեսություն
2010 թվականի տվյալներով 57 աշխատունակ բնակիչներից 39-ը (15-64 տարեկան) տնտեսապես ակտիվ են, 18-ը՝ պասիվ (ակտիվության ինդեքսը՝ 68,4 %, 1999 թվականին 72,9 % էր)։ 39 ակտիվ բնակիչներից 36-ը (19 տղամարդ և 17 կին) աշխատում են, գործազուրկ էր 3-ը (2 տղամարդ և 1 կին)։ 18 պասիվներից 3-ը աշակերտներ և ուսանողներ են, 12-ը՝ թոշակառուներ, 3-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Ռոժեկուր 

Կատեգորիա:Էնա գավառի բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Հեղինե Մելիք-Հայկազյան

**Հեղինե Ալեքսանդրի Մելիք-Հայկազյան** (), իշխանուհի, հայ գրող, մանկավարժ։

Ծնվել է Շուշիում Մելիք-Հայկազյանների իշխանական իշխանական (մելիքական) տոհմում, հայրը զինվորական և թարգմանիչ Ալեքսանդր Մելիք-Հայկազյանն էր (ով նաև Րաֆֆու «Փունջերը»-ի տպագրության մեկենասն էր)։ Նախնական կրթությունը ստացել է Շուշիում, այնուհետև ուսումը շարունակել է Անգլիայում և Ֆրանսիայում։ Ճանապարհորդել է բազմաթիվ երկրներում, հրապարակել է ուղեգրություն Ճապոնիայի մասին (Թիֆլիս, 1905)։

Եղել է Հովհաննես Թումանյանի բարեկամուհիներից մեկը, պահպանվել է նրանց նամակագրությունը։ Թիֆլիսի «Վերնատան» անդամներից էր։

Ամուսինն էր Տիգրան Բեկզադյանը։ Ունեցել են մեկ դուստր՝ Վառուշը։

## Գրականություն
thumb|«Մի պտոյտ Ճապոնում», 1905
* Մի պտոյտ Ճապոնում . Իմ յուշերից և տպաւորութիւններից, 1905
* Քսան օր գետնի տակ. Հանքահանի պատմածը — 1908

## Ծանոթագրություններ

## Արտաքին հղումներ
* Թումանյանի նամակը Հեղինե Մելիք֊Հայկազյանին  (1916 թ. մարտի 2.)

Կատեգորիա:Հայ կին գրողներ
Կատեգորիա:Հայ մանկավարժներ
Ռուբեն Դիշդիշյան

**Ռուբեն Լևոնի Դիշդիշյան** (), հայ պրոդյուսեր։ 1995 թվականին ստեղծել է ռուսական *Ցենտրալ Պարտներշիպ ընկերությունը*, որի գլխավոր տնօրենն է եղել մինչև 2011 թվականը։ 2011 թվականի նոյեմբերին ստեղծել է *Մարս Մեդիա Էնթերթեյմենտ* ընկերությունը, որի գործունեության հիմնական ուղղությունը կինոն է և հեռուստատեսությունը։

## Կենսագրություն
Ծնվել է 1959 թվականի մարտի 15-ին։ 1981 թվականին ավարտել է Երևանի պոլիտեխնիկական ինստիտուտի ճարտարապետաշինարարական ֆակուլտետը, որից հետո յոթ տարի աշխատել է իր մասնագիտությամբ։ 1988 թվականին հիմնել է Երևանում ճարտարապետաշինարարական պրոյեկտման համար կոոպերատիվ։

1991 թվականին տեղափոխվել է Մոսկվա, որտեղ զբաղվել է ձեռնարկատիրական գործունեությամբ. 1996 թվականին հիմնադրել և գլխավորել է կինոպրոդյուսերական ընկերություն "Ցենտրալ փարթներշիփ", որը լքել է 2011 թվականին։ 2011 թ.-ին ստեղծել է "Մարս Մեդիա Էնթերթեյմենթ" կինոընկերությունը։

Ռուբեն Դիշդիշյանի ղեկավարությամբ 2010 թվականին «Ցենտրալ պարտներշիպ» ընկերությունը ընդգրկվել է ութ ստուդիաների ցուցակում, որոնք 2010-2011 թվականներին ստացել են պետական աջակցություն ֆիլմերի արտադրության համար։ 2009 թվականին ընկերությունը դարձել է պաշտոնական դիստրիբյուտոր Ռուսաստանի և ԱՊՀ երկրների (բացի Ուկրաինայից) տարածքում կինոընկերություն Paramount Pictures International-ի արտադրության համար. Երկու անգամ ' 2010 և 2011 թվականներին ընկերությունը դարձել է  ռուսական կինոշուկայի առաջատար։

1998-2011 թվականներին Ռուբեն Դիշդիշյանը աշխատել է 137 նախագծերի վրա
* 30 լիամետրաժ ֆիլմեր ավելի քան 135 մլն ԱՄՆ դոլար եկամտով։
* 15 լիամետրաժ ֆիլմեր սահմանափակ։ 
* 72 հեռուստատեսային սերիալ, հեռարձակված 685 ժամ։
* 20 հեռուստատեսային լիամետրաժ ֆիլմ։
2012 թվականի «Ոսկե արծիվ»  մրցանակաբաշխության ժամանակ նոմինացված ֆիլմերից երկուսի պրոդյուսերն էր Ռուբեն Դիշդիշյանը, որոնք ներկայացվել են տասնմեկ անվանակարգերում և մրցանակներ են ստացել նրանցից հինգում («Երկու օր», «Տուն»)։

## Պարգևներ, մրցանակներ
* 2005 թվականին Forbes ամսագրի վարկանշով նա հայտնվել է Ռուսաստանի ամենահեռանկարային կինոպրոդյուսերների հնգյակում։
* 2007 թվականին արժանացել է Գրան պրի մրցանակի "Ռուսաստանի Մեդիա-մենեջեր 2007" կինոհեռուստաինդուստրիայում իր կատարած ներդրումի, ինչպես նաև "Տարվա Պրոդյուսեր" կոչմանը 11-րդ «Բլոկբաստեր» մրցանակաբաշխության ժամանակ, որը տրվում է կինոբիզնեսի ոլորտում։
* 2010 թվականին ընտրվել է տարվա պրոդյուսեր ըստ GQ ամսագրի։
* 2011 թվականին արժանացել է Մովսես Խորենացու մեդալի։

## Ծանոթագրություններ

## Արտաքին հղումներ
* Ռուբեն Դիշդիշյանը է Ակադեմիայում
* Ռուբեն Դիշդիշյանի կենսագրությունը Forbes հանդեսի Ռուսական տարբերակում: 
* Ռուբեն Դիշդիշյանի Ֆիլմերի ցանկը ԿինոՊոիսկ կայքում
* "Интеррос" վճարել է Ռուբեն Դիշդիշյանին մի քանի միլիոն "Ցենտրալ պարտներշիպ"-րոդյուսերի մասնաբաժնի համար պ// "Վեդոմոստի"- ի, հուլիսի 25-ին, 2014

Կատեգորիա:Հայ գործարարներ
Կատեգորիա:Հայ պրոդյուսերներ
Կատեգորիա:Մովսես Խորենացու մեդալակիրներ
Կատեգորիա:Խորհրդային ճարտարապետներ
Կատեգորիա:Արվեստի և գրականության ֆրանսիական շքանշանի ասպետներ
Քայլա Յուել

**Քայլա Նոել Յուել** (, ), ամերիկացի դերասանուհի, ով հայտնի է որպես Վիքի Դոնավան՝ «Վամպիրի օրագրերը» հեռուստասերիալից, որը ցուցադրվում է ամերիկյան The CW հեռուստաալիքով։

## Կենսագրություն

Ծնվել է 1985 թվականի օգոստոսի 27–ին, ԱՄՆ–ի Լոնգ Բիչ քաղաքում (Կալիֆոռնիա նահանգ)։ Վաղ տարիքից զբաղվել է պարով և երգեցողությամբ։ 1999 թվականին նրա տաղանդը գնահատվել է գործակալի կողմից և նրան հրավիրել են լսումների։ Քայլան միջին դպրոցը ավարտել է 2003 թվականին։

## Կարիերա

Քայլայի առաջին աշխատանքները ցուցադրվել են էկրանով 2000 թվականին։ Նա 2004—2005 թվականներին խաղացել է «Երիտասարդներն ու վայրիները» օճառապղպջակային օպերայում։ Հաջորդիվ հետևել են նոր աշխատանքներ ֆիլմերում և հեռուստասերիալներում։ 2009 թվականին Յուելլը նկարահանվել է Վամպիրի օրագրերը հեռուստասերիալում, որտեղ կատարել է կյանքում խճճված թմրամոլուհու՝ Վիքի Դոնավանի դերը։ Նա այդ հերոսուհուն նկարագրել է որպես «իսկապես միջնակարդ դպրոցի խճված աշակերտուհի»։ Չնայած նրա կերպարը եղել է միայն առաջին յոթ էպիզոդներում, բայց այդ դերը նրան բերել է մեծ դերասանական փորձ և հաջողություններ։ Նրա կերպարը սպանվել է Սթեֆան Սալվատորեի կողմից (Փոլ Ուեսլեյ), որպեսզի Ելենան (Նինա Դոբրեվ) փրկվի։ 2009 թվականի նոյեմբերին Քայլան հիշեցրեց, որ պայմանագիրը՝ մասնակցելու հեռուստասերալի պայմանագիրը դեռ գործում է և նա կարող է վերադառնալ։ Բայց Քեվին Ուիլիամսը հայտարարեց, որ այդպիսի պլաններ չունի։ Ամեն դեպքում նա նորից է նկարահանվել հեռուստասերիալի մի քանի էպիզոդներում, որտեղ Ջերեմին (Սթիվեն Ռ. Մակքուին) սկսում է ուրվականներ տեսնել։

## Անձնական կյանքը

2006 թվականի սեպտեմբերից մինչև 2008 թվականի հուլիսը Քայլա Յուելլը հանդիպում էր Քելեն Լատսի հետ։

2015 թվականի սեպտեմբերի 12–ին ամուսնացել է դերասան և մոդել Թաներ Նովլանի հետ, որի հետ շփվել էր 5 տարի մինչ ամուսնությունը։

Ապրում է Լոս Անջելեսում։ Ազատ ժամանակ սիրում է զբաղվել գեղանկարչությամբ և ժայռամագլցմամբ։

2009 թվականի օգոստոսի 22–ին Քայլան Նինա Դոբրեվի, Քենդիս Աքոլայի, Սառա Քենինգի և Թեյլոր Շիլդսի հետ՝ Ջորջիայում բանտարկվել են։ Պատճառը հասարակական կարգի խախտումն էր։ Շատ չանցած մաղադրանքը հանվել է։

## Ֆիլմագրություն

## Ծանոթագրություններ

## Արտաքին հղումներ

* 
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Stand by Me

***Stand by Me*** («Ինձ ապավե՛ն եղիր»), XX դարի ամենահայտնի ռիթմ-էնդ-բլյուզ երաժշտություններից մեկը, որն առաջին անգամ ձայնագրվել է հեղինակի՝ Բեն Քինգի կողմից 1960 թվականին։ Հայտնի են այս քնարական բալլադի ավելի քան 400 քավեր տարբերակներ։ BMI-ի տվյալներով՝ սա XX դարի ամերիկյան ամենահաճախ կատարվող երգերից մեկն է։

Բեն Քինգը ստեղծել է երգի սկիզբը 1905 թվականի նույնանուն գոսփելի ազդեցությունից։ Այն բանից հետո, ինչ նա Ջերի Լիբերի և Մաք Սթոլերի հետ կատարել է երգի նախասկզբնական ձևը, նրանք երգը երեքով են ձայնագրել։ Սթոլերի գնահատմամբ՝ Քինգին է պատկանում երգը հեղինակելու 50 %-ը։

1961 թվականին Քինգի սինգլը գլխավորել է *[[Billboard]]*-ի ռիթմ-էնդ-բլյուզային չարթը և հայտնվել է Billboard Hot 100-ի լավագույն տասնյակում։ Երկու տարի անց Քինգը երգը ընդգրկել է *Don’t Play That Song* ձայնասկավառակի երգացանկի մեջ։

Այս երգը հիմն է ընկերությանը, որը երգել են բազում հայտնի կատարողներ, ինչպիսիք են Ջիմի Հենդրիքսը, Էլթոն Ջոնը, Ադրիանո Չելենտանոն (նրա տարբերակը կոչվում էր «Preghero»), Led Zeppelin-ը, ինչպես նաև ոչ պրոֆեսիոնալներ՝ բռնցքամարտիկ Մուհամեդ Ալին և գրող Սթիվեն Քինգը։

Ջոն Լենոնի *[[Rock ’n’ Roll (Ջոն Լենոնի ալբոմ)|Rock n’Roll]]* (1975) ձայնասկավառակի տարբերակը որպես սինգլ է թողարկվել և դարձել է նրա վերջին հիթը՝ հնգամյա ստեղծագործական արձակուրդից առաջ։ 2007 թվականին ամերիկյան չարթերը սկսել է գլխավորել Շոն Քինսգթոնի *[[:en:Beautiful Girls (Sean Kingston song)|Beautiful Girls]]* դեբյուտային սինգլը, որտեղ լայնորեն փոփոխվում է *Stand by Me*-ն։

## Ծանոթագրություններ

## Արտաքին հղումներ
* Բեն Քինգի կատարումը (1960-ականների սկիզբ)
* Բեն Քինգի համերգային կատարումը (1987)
* Ջոն Լենոնի տարբերակը
* «Տիմոնը և Պումբան» դիսնեյան մուլտֆիլմի տարբերակը

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
1944 (երգ)

**«1944»**, ուկրաինացի երգչուհի Ջամալայի երգն է, որով երգչուհին ներկայացրել է Ուկրաինան Եվրատեսիլ 2016 երգի մրցույթում և ճանաչվել հաղթող։

## Ստեղծում
Երգի առաջին տողերը գրվել են 2014 թվականին ուկրաիներենով։ Երգում խոսվում է 1944 թվականի Ղրիմի թաթարների արտաքսման մասին։ Այդ իրադարձության մասին Ջամալան լսել է իր տատ Նազիլխանից, որն ապրել է արտաքսումը։ Կրկներգում որոշ հատվածներ երգչուհին վերցրել է իր տատիկի բառերից։ 2016 թվականին Ուկրաինայի Եվրատեսիլ մրցույթին մասնակցության համար Արտ Անտոնյանի հետ նրանք երգի տեքստը թարգմանել են անգլերեն։ Բացի այդ, երգի ստեղծմանը մասնակցություն են ունեցել Արմեն Կոստանդյանը և Եվգենի Ֆիլատովը։

Երգն ունի բարդ վոկալային մասեր կիսատոների և մուղամների հետ։ Արդյունքում երգչուհին ծրագրել էր ներկայացնել երգի ուկրաինալեզու տարբերակը ղրիմա-թաթարական կրկներգով «Հոգիներ» անվամբ։

## Գնահատականներ
Եզրափակիչ փուլի շեմին երգը ստացել է 10-ից 8,3 բալ Եվրատեսիլի «Wiwibloggs» ժյուրիի կողմից՝ այդ ցուցանիշով զբաղեցնելով առաջին հորիզոնականը բոլոր ուկրաինացի մասնակիցների մեջ։

Եվրատեսիլի շեմին ռուս երաժշտական քննադատ Արթուր Գասպարյանը արտահայտել է կարծիքը.

## Հարց քաղաքական ենթատեքստի մասին
2016 թվականի փետրվարյան լուրն այն մասին, որ Ուրկաինան «Եվրատեսիլ» մրցույթում կներկայացնի Ջամալան, քննարկվել է եվրոպական СМИ-ի կողմից՝ կապված նրա երգի քաղաքական ենթատեքստի հետ։ Մարտի 9-ին Եվրոպական ռադիոհաղորդողը հայտնել է, որ երգի ոչ անվանումը, ոչ էլ նրա խոսքերը չեն պարունակում քաղաքական ենթատեքստ և, այդ կերպ, չեն խախտում «Եվրատեսիլ» մրցույթի կանոնները։ Մրցույթի նախաշեմին The Guardian ամսագրի հարցազրույցում Ջամալան խոստովանել է. «Իհարկե, երգը 2014 թվականին էլ է վերաբերում», սակայն մրցույթում հաղթանակից հետո նա հայտարարել է, որ սխալ է երգում քաղաքական տարրերի առկայության մասին կարծիքը։

Ջամալային Ուկրաինայի ժողովրդական արտիստի կոչում շնորհելու արարողության ժամանակ Ուկրաինայի նախագահ Պյոտր Պորոշենկոն պատմել է լրագրողներին, որ երգը սկզբից ունեցել է «Ղրիմը մերն է» քաղաքական նշանաբան, այդ ժամանակ, երբ ինքը երգչուհին, հաստատել է պրանկերների հետ սկանդալային հեռախոսազրույցի փաստը և բացառել է երգում ենթատեքստի առկայությունը, արել է հայտարարություն այն մասին, որ երգը նվիրված է. 

## Ծանոթագրություններ

## Արտաքին հղումներ
* 
* Профиль Джамалы Եվրատեսիլի պաշտոնական կայքէջում

Կատեգորիա:Երգեր մահվան մասին
Պրասլեն

**Պրասլեն** (), կղզի Սեյշելյան կղզեխմբում։ Գտնվում է Հնդկական օվկիանոսում և մտում է Սեյշելյան կղզիների հանրապետության մեջ։

## Աշխարհագրություն
Պրասլենը համարվում է կղզեխմբի ամենախոշոր կղզիներից մեկը, որը գտնվում է 36 կմ հեռավորության վրա Մաե կղզուց։ Ընդհանուր տարածքը կազմում է 38 կմ²։

Պրասլենը չնայած Մաե կղզու հետ ունեցած բազմաթիվ ընդհանրությունների, ունի առանձնահատուկ լեռնային լանդշաֆտ։ Գլխավոր առանձնահատկություններից մեկը անձրևային անտառների առատությունն է։

Կղզու գլխավոր բնական հարստությունը համարվում է սեյշելյան արմավենին, որի պտուղները տարբերվում են ոչ միայն իրենց մեծ չափսերով, այլ նաև անսովոր ձևերով։ Այս պտղի արտահանումը պետությանը բերում է մեծ շահույթ։

Սեյշելյան կղզիները սահմանափակում է մտցրել կղզուց սեյշելյան արմավենու արտահանելու համար։


Praslin Petite Cour creek.JPG
Seychelles 2010 414.jpg
Seychelles plage granit.jpg


## Ծանոթագրություններ

Կատեգորիա:Սեյշելյան կղզիներ
Բրենդոն Ռաութ

**Բրենդոն Ռաութ** (, ), ամերիկացի դերասան և ֆոտոմոդել։

## Կենսագրություն
Բրենդոն Ռաութը ծնվել է 1979 թվականին հոկտեմբերի 9-ին Այովա նահանգի Նորվոլք քաղաքում, ԱՄՆ։ Դպրոցը ավարտելուց հետո, սովորել է Այովայի համալսարանում։ Շատ է խաղացել Նորվոլի թատրոնի կատարողական արվեստ։

### Անձնական կյանք
Նոյեմբերի 24-ին 2007 թվականին ամուսնանում է դերասանուհի Կորտնի Ֆորդի հետ։ 2012 թվականին մարտ ամսին ամուսիները տեղեկացրել են, որ սպասում են իրենց առաջնեկին։ Նրանց տղան՝ Լեո Ջեյմս Ռաուտը, ծնվել է 2012 թվականի օգոստոսի 10-ին։

## Ֆիլմագրություն

## Մրցանակներ և նոմինացիաներ
* 2006 – 3 մրցանակ և նոմինացիաներ «Teen Choice Award»-ում «Սուպերմենի վերադարձը» ֆիլմի համար։
* 2006 – մրցանակ «Scream» «լավագույն սուպերհերոս»՝ «Սուպերմենի վերադարձը» ֆիլմի համար։
* 2007 – մրցանակ «Empire Award»՝ «Սուպերմենի վերադարձը» ֆիլմի համար։
* 2007 – մրցանակ «Сатурн» «Լավագույն դերասան»՝ «Սուպերմենի վերադարձը» ֆիլմի համար։

## Ծանոթագրություններ

Կատեգորիա:1979 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Թոդ Մարտին

**Թոդ Քրիստոֆեր Մարտին** (), ծնվել է 1970 թվականի հուլիսի 8-ին Հինսդեյլում, Իլինոյսի նահանգ, ԱՄՆ), ամերիկացի նախկին պրոֆեսիոնալ թենիսիստ։

## Մարզական կարիերա
Թոդ Մարտինը պրոֆեսիոնալ կարիերան սկսել է 1990 թվականին։ Այդ տարում առաջին անգամ մասնակցում է Մեծ Սաղավարտի ԱՄՆ բաց առաջնության մրցաշարին, որտեղ պարտություն է կրում հենց առաջին շրջանում։ 1993 թվականին կարողանում է եզրավակիչ դուրս գալ ATP միանգամից հինգ մրցաշարերում, որոնցից կարողանում է հաղթանակ տանել մեկում՝ Կորալ Սփրինգսում։ Տարվա արդյունքներով արժանանում է ATP «Տարվա առաջընթաց» մրցանակին։ 1994 թվականի հունվարին դուրս է գալիս Ավստրալիայի բաց առաջնության եզրափակիչ, որտեղ երեք սեթում զիջում է մրցաշարի հաղթող Փիթ Սամփրասին։ Ուիմբլդոնի մրցաշարում և ԱՄՆ բաց առաջնությունում կարողանում է հասնել մինչև կիսաեզրափակիչ։ Նույն թվականին նա հաղթանակներ է տանում երկու մրցաշարերում՝ Մեմֆիսում և Լոնդոնում։ Կարիերայում առաջին անգամ նա տարին եզրափակում է դասակարգման աղյուսակի առաջին տասնյակում։ 1995 թվականին նրան հաջողվում է պաշտպանել իր տիտղոսը Մեմֆիսի մրցաշարում, իսկ տարվա վերջին օգնում է ԱՄՆ թենիսի հավաքականին տիրանալու Դևիսի Գավաթին։

1996 թվականը սկսվում է Սիդնեյի մրցաշարում հաղթանակով։ Կարիերայում երկրորդ անգամ Թոդ Մարտինը 1996 թվականին դուրս է գալիս Ուիմբլդոնի մրցաշարի կիսաեզրափակիչ։ Հաջորդ երկու տիտղոսները նրան հաջողվում է շահել 1998 թվականին։ Հաջողությունը նրան ուղեկցում է Բարսելոնայի և Ստոկհոլմի մրցաշարերում։ 1999 թվականին կարողանում է կարիերայում երկրորդ անգամ հաղթանակ տանել Սիդնեյի մրցաշարում։ Այդ տարի Ավստրալիայի բաց առաջնությունում և Ուիմբլդոնի մրցաշարում հասնում է մինչև քառորդ եզրափակիչ փուլ։ ԱՄՆ բաց առաջնությունում Թոդ Մարտինը երկրորդ անգամ կարողանում է հասնել Մեծ Սաղավարտի մրցաշարի եզրափակիչ։ Եզրափակիչում, համառ հինգ սեթանոց մրցապայքարում, նա զիջում է ամերիկացի Անդրե Աղասիին՝ 4-6, 7-6(5), 7-6(2), 3-6, 2-6։ Շնորհիվ դրան, անմիջապես մրցաշարից հետո, նա բարձրանում է դասակարգման աղյուսակի կարիերայում ամենաբարձր՝ 4-րդ հորիզոնական։ Տարվա արդյունքներով նա մրցաշրջանն ավարտում է 7-րդ հորիզոնականում։ 2000 թվականին մասնակցություն է ունենում Օլիմպիական խաղերի թենիսի մրցաշարին, սակայն պարտություն է կրում հենց առաջին շրջանում։ ԱՄՆ բաց առաջնությունում կանգ է առնում նախորդ տարվա արդյունքի կրկնությունից մեկ քայլ առաջ և դուրս է մնում կիսաեզրափակիչ փուլում։ 2004 թվականին վերջնականապես ավարտում է թենիսիստի պրոֆեսիոնալ կարիերան։

## Նվաճումներ
* Մեծ Սաղավարտի երկու մրցաշարերի եզրափակիչի մասնակից մենախաղում (Australian Open-1994 և US Open-1999)։
* ATP մենաքաղի 8 և զուգախաղի 5 տիտղոսների տիրակալ։
* Աշխարհի նախկին թիվ 4 ռակետ մենախաղում։

## Մեծ Սաղավարտի մրցաշարերի եզրափակիչներ մենախաղում
### Պարտություններ(2)

## Ելույթները ATP մրցաշարերում

### Տիտղոսներ կարիերայի ընթացքում (14)
#### Մենախաղ (8)

#### Զուգախաղ (5)

#### Թիմային մրցաշարեր (1)

### Պարտություններ եզրափակիչում (18)
#### Մենախաղ (12)

#### Զուգախաղ (5)

#### Թիմային մրցաշարեր (1)

## Ծանոթագրություններ

## Աղբյուրներ
* Պրոֆիլը ATP-ի կայքում

Կատեգորիա:1970 ծնունդներ
Կատեգորիա:ԱՄՆ-ի թենիսի բաց առաջնություն
Կատեգորիա:Ամերիկացի թենիսիստներ
Կատեգորիա:Ավստրալիայի թենիսի բաց առաջնություն
Կատեգորիա:Հունիսի 8 ծնունդներ
Կատեգորիա:Ուիմբլդոնի մրցաշար
Կատեգորիա:Ֆրանսիայի թենիսի բաց առաջնություն
Կապույտ լեռներ (Ավստրալիա)

**Կապույտ լեռներ** (), լեռներ Նոր Հարավային Ուելս նահանգում, Մեծ Ջրբաժան լեռնաշղթայի մի մասը։ Իր անունը ստացել է գորշակապտավուն ծխի հետևանքով, որը հետևանք է նվենիներից գոլորշացումների, որոնք հեռվից նայելիս լեռներին հաղորդում են գորշ կապույտ երանգներ։

Կապույտ լեռները գտնվում են Սիդնեյի քաղաքային սահմանի մոտ և ձգվում են դեպի արևմուտք մոտավորապես 50 կմ։

Բարձրությունը ծովի մակարդակից 1190-1360 մետր է։ Լեռները բաժանված են 300-800 մ խորությամբ կիրճերով։

Երկրաբանորեն Կապույտ լեռները բաժանված են Քոքս գետով () արևմտյան կարստերով կրաքարային և արևելյան ավազաքարային մասերի։

Կլիման մերձարևադարձային է, տեղումների քանակը՝ տարեկան 1000-1800 մմ։

Բուսականությունը ներկայացված է հիմնականում Նվենիներով և հնագույն պտերով, ավելի չորային արևմտյան մասերը՝ սավաննաներով։ Օդում բարձր պարունակության եթերային յուղերի կախույթների պատճառով, որոնք առանձնանում են ավելի քան 90 տեսակի նվենիներից, լեռները կոչվել են Կապույտ։

## ՅՈՒՆԵՍԿՕ-ի Համաշխարհային ժառանգության օբյեկտ
Կապույտ լեռների արևմտյան մասում գտնվում է համանուն ազգային պարկը։ Շրջանի տարածքում տեղակայված է մեկ այլ ազգային պարկի՝ Ուոլեմիի մի մասը։ **Մեծ Կապույտ լեռների շրջանը** () շրջանը հայտարարվել է ՅՈՒՆԵՍԿՕ-ի Համաշխարհային ժառանգության օբյեկտ։ Այդ օբյեկտը ներառում է ութ տարբեր պահպանվող տարածքներ, որոնց գլխավոր արժեքն այն է, որ դրանք ցույց են տալիս Ավստրալիայի նվենու անտառների էվոլյուցիոն զարգացումն ու բազմազանությունը։

Կապույտ լեռները զբոսաշրջիկների հաճախ այցելվող տեղերից է, սակայն որոշ պահպանվող տարածքներ մուտքը սահմանափակված է։

Տարածքի գլխավոր բնակավայր համարվում է Կատումբա ավանը՝ այս երկրամասի նախկին հանքափորային մայրաքաղաքը։ Նրա մերձակայքում են գտնվում հիմնական զբոսաշրջային օբյեկտները՝ լեռներ, քարանձավներ, ջրվեժներ։ Ոչ շատ հեռու է գտնվում աշխարհի ամենակոր (երկաթգծի թեքվածության աստիճանով) լեռնային երկաթուղին (Katoomba Scenic Railway (անգլ.): Երկաթգծի թեքվածությունը հասնում է 122 %-ի (50,7°)։ Ի սկզբանե այս ճանապարհը, որի երկարությունը ընդամենը 415 մետր է, կառուցվել է այստեղ արդյունահանվող ածուխը և թերթաքարը բարձրացնելու համար։ Բայց հիմա ճանապարհ վերանորոգվել է և օգտագործվում է բացառապես որպես զբոսաշրջային օբյեկտ։

## Պատկերասրահ

Blue mountains_-_three sisters.jpg|Երեք քույրեր
Perryslookdownbluemountains.jpg|Կիրճ Կապույտ լեռներում
2007 0805klklk0012.JPG|Լանդշաֆտ Կապույտ լեռների
Upper Wentworth Falls, NSW, Australia 2_-_Nov 2008.jpg|Ջրվեժ Կապույտ լեռներում


## Ծանոթագրություններ

## Արտաքին հղումներ

Կատեգորիա:Համաշխարհային ժառանգություն Ավստրալիայում
Կատեգորիա:Ավստրալիայի լեռներ
Կատեգորիա:Համաշխարհային ժառանգության օբյեկտներ այբբենական կարգով
Սուխումի կապիկների բուծարան

**Սուխումի կապիկների բուծարան** (), *Աբխազիայի գիտությունների ակադեմիայի փորձարարական ախտաբանության և թերապիայի գիտահետազոտական ինստիտուտի* գիտական բազայի հիման վրա ստեղծված առողջապահական ինստիտուտ։

Բուծարանը գտնվում է Սուխումում՝ Տրապեցիա լեռան լանջին, ռուս գիտնական Ալեքսեյ Օստրոումովի նախկին ամառանոցի տեղում։ Այն գտնվում է Սուխումի բուսաբանական այգուց քիչ հեռու։

Սուխումի կապիկների բուծարանը աշխատում է առանց հանգստյան օրերի՝ առավոտյան 9-ից մինչև երեկոյան ժամը 7-ը։

## Պատմություն
Ռուսաստանի Խորհրդային Ֆեդերատիվ Սոցիալիստական Հանրապետության առողջապահության առաջին ժողովրդական կոմիսար Նիկոլայ Սեմաշկովը առաջարկել է Խորհրդային Միության տարածքում կապիկների բուծարանի ստեղծման գաղափարը։

Նպատակը պրիմատների վրա փորձարկումներ կատարելու միջոցով ուսումնասիրել մարդկային հիվանդությունները։ Սուխում քաղաքը ընտրվեց որպես արևադարձային կլիմայական պայմաններ ունեցող քաղաք։

Նաև այն, որ այստեղ աճում են տարբեր արևադարձային մրգեր, որոնք կարող են սնունդ ծառայել կապիկների համար։

Սուխումի կապիկների բուծարանի հիմնադրման թվականը համարվում է 1927 թվականի օգոստոսի 24-ը, երբ Գվինեայից Բաթում տեղափոխվեց երկու շնագլուխ կապիկ և մեկ շիմպանզե:

Բուծարանում պահվում են մոտ 1000 պրիմատներ։ Կապիկների վրա կատարվում են պաշ դեղորայքային և հակաբիոտիկների փորձարկումներ։ Այստեղ հայտնաբերվել են տարբեր վիրուսների մոդելներ՝ աշխարհում առաջին անգամ։

Բուծարանի բակում տեղադրված է ռուս առաջին Նոբելյան մրցանակի դափնեկիր Իվան Պավլովի արձանը։

## Պատկերասրահ

2014 Suchum, Małpiarnia, Makak rezus (03).jpg
2014 Suchum, Małpiarnia, Makak rezus (07).jpg
2014 Suchum, Małpiarnia, Makak rezus (12).jpg


## Նշումներ

## Արտաքին հղումներ
* Սուխումի կապիկների բուծարան  — *Абхазия.РФ*
* НИИЭПиТ: Փորձարկումներ և ուսումնասիրություններ պրիմատների վրա  — *Sputnik Абхазия*
* Լուսանկարներ — *Сухум.net*

Կատեգորիա:Սուխում
Կատեգորիա:1927 հիմնադրումներ Աբխազիայում
Միու Միու

**Միու Միու** (, իրական անունը՝ Սիլվետ Հերրի (Sylvette Herry), ), ֆրանսիացի դերասանուհի։

## Կենսագրություն
Միու-Միուն ծնվել է Փարիզում` ոստիկանի և վաճառողուհու ընտանիքում։ Ուսումն ավարտելուց հետո նա տեղ է գտել փարիզյան Café de la Gare փորձարարական թատրոնում, որտեղ առաջատար դերասաններ էին Ժերար Դեպարդիեն և Պատրիկ Դևերը։ Իր բեմական Միու-Միու փաղաքշական անունը նա ստացել է դերասան Կոլյուշի կողմից։

Կինոդեբյուտը կայացել է 1971 թվականին։ Այդ տարի նա նկարահանվել է «Այրված չորանոցներ», «Ժորժ Լե Տյուերի դյուրազգաց կյանքը» և «Փախուստ» ֆիլմերում։ Նրա համար բեկումնային էր Բերտրան Բլիեի կողմից 1974 թվականին նկարահանված «Վալս պարողները» կինոնկարը, որից հետո նա սկսեց առաջարկներ ստանալ՝ գլխավոր դերով հանդես գալու զանազան կատակերգություններում և դրամաներում։

Կաշկանդված լինելով անընդհատ կրկնվող սիրունատես շիկահերների դերերով, 1980-ական թվականներին Միու Միուն աստիճանաբար կարողացավ կյանքի կոչել իր հերոսուհիների առավել խորիմաստ կերպարների։ Նրա ֆիլմերից հարկ է նշել «Ֆ... ինչպես Ֆերբենքս» (1976 թ.), «Ասեք նրան, որ ես իրեն սիրում եմ» (1977 թ.), «Սեր առաջին հայացքից» (1983 թ.), «Շուրջկալ» (1984թ.), «Երեկոյան շրջազգեստ» (1986 թ.), «Ժերմինալ» (1993 թ.), «Հնդկացին Փարիզում» (1994 թ.), «Օր ութերորդ» (1996 թ.), «Երազի գիտությունը» (2006 թ.), «Մրրկայնության փոքրիկ գոտին» (2009 թ.) և այլ կինոնկարներ։ 1979 թվականին նկարահանված «Խորամանկ հնարք» կինոնկարը ճանաչվել է տարվա լավագույն ֆիլմ, իսկ Միու-Միուն արժանացել է «Սեզար» մրցանակի, սակայն նա հրաժարվել է ընդունել մրցանակը։ 2003 թվականին Միու-Միուն հայտնվել է նաև «Սաթն անհետացել է» հեռուստատեսային սերիալում։

## Անձնական կյանքը
Միու Միուն սիրավեպ է ունեցել դերասան Պատրիկ Դևերի հետ։ 1974 թվականին ծնվել է նրանց դուստրը՝ Անժելը։ Այնուհետև սիրավեպ է ունեցել երգիչ Ժյուլիեն Կլերկի հետ։ 1978 թվականին ծնվել է նրանց դուստրը՝ Ժաննա Հերրին, ով այժմ նույնպես դերասանուհի է։ Միու Միուն այժմ սերտ կապերի մեջ է սցենարիստ և դերասան Ժան Տյոլեի հետ։

## Մասնակի ֆիլմագրությունը

## Ծանոթագրություններ

Կատեգորիա:Ֆրանսիացի դերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Բեմական կեղծանուններ
Խոսե Պորրաս

**Խոսե Ֆրանսիսկո Պորրաս Իդալգո** (, ), կոստառիկացի ֆուտբոլիստ, դարպասապահ։

## Կարիերա
Խոսե Պորրասը իր ֆուտբոլային կարիերան սկսել է «Բալեն» ֆուտբոլային ակումբի կազմում։ Այնուհետև նա խաղացել է երիտասարդական «Կարմելիտներ» ֆուտբոլային ակումբում։

1989 թվականին տեղափոխվել է «Էրեդիանո», որտեղ խաղացել է 3 մրցաշրջան։ Նա հանդես է եկել Կոստա Ռիկայի երիտասարդական հավաքականում, որի կազմում մասնակցել է ֆուտբոլի աշխարհի երիտասարդական առաջնությանը։

Չնայած այս հաջողություններին, ակումբում Պարրոսը եղել է փոխարինող դարպասապահ։ 1992/1993 մրցաշրջանում հաղթել Կոստա Ռիկայի առաջնությունում

Դրանից հետո Պորրասը տեղափոխվել է «Բելեն» և ապա խաղացել «Պունտարենաս» և «Կարմելիտու» ֆուտբոլային ակումբներում։ 1996 թվականին տեղափոխվել է «Դեպորտիվոյի Սապրիսու», սակայն այնտեղ զբաղեցրել է երկրորդ դարպասապահի պաշտոնը, զիջելով Էրիկ Լոննիսին։

2000-2002 թվականներին հերթական անգամ հանդես է եկել «Էրեդիանո»-ում։ Իր ֆուտբոլային կարիերայի վերջին տարիներին հանդես է եկել Կոստա Ռիկայի ֆուտբոլի ազգային հավաքականում և «Կարմելիտա» ֆուտբոլային ակումբում։

## Ծանոթագրություններ

Կատեգորիա:Կոստառիկացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Կոստա Ռիկայի հավաքականի ֆուտբոլիստներ
Գուրգեն Մնացականյան

**Գուրգեն Ստեփանի Մնացականյան** (), հայ ճարտարապետ։

## Կենսագրություն
Գուրգեն Մնացականյանը ծնվել է Թբիլիսիում։ 1961 թվականին ավարտել է Երևանի պոլիտեխնիկական ինստիտուտի ճարտարապետական ֆակուլտետը։ 1962 թվականից աշխատել է Հայարդնախագիծ ինստիտուտում։ 1993 թվականից եղել է Հայաստանի ճարտարապետների միության անդամ։

Մնացականյանի (համահեղինակությամբ) նախագծերով Երևանում իրականացվել են՝
* Սունդուկյանի անվան դրամատիկական թատրոնը (1966, ՀԽՍՀ պետական մրցանակ, 1970)
* Մոլեկուլային կենսաբանության ինստիտուտը (1968)
* ՀՀ ԳԱԱ տպարանը (1971)
* Քիմիական ֆիզիկայի ինստիտուտը (1972-1975)
* Մեխանիկայի ինստիտուտի փորձաբազայի համալիրը (1973)
* Երիտասարդական (փորձարարական) թատրոնը (1975)
* Բորյան եղբայրների տուն-թանգարանը Ճամբարակում (1967)
* Դոնի Ռոստովի հայ-ռուսական բարեկամության թանգարանի համալիրն ու Սուրբ Խաչ տաճարի նորոգումը (1968-1969)
* Կենտրոնական «Կոմետա» ԳՀԻ համալիրը Արագած լեռան վրա և Նոր Ամբերդ բարձրլեռնային կայանի հյուրանոցն ու հանգստյան տունը (երեքն էլ՝ 1978)
* Հայաստանի պատմության թանգարանի ֆոնդապահոցը Սարդարապատում (1979)
* Հայրենական պատերազմում (1941-1945) զոհված հերոսներին նվիրված հուշարձաններ՝ Արամուս (1975), Մարտունի (1976), Ռինդ (1977) գյուղերում
* «Իշխան» խորտկարանը (1962) Սևանի ափին

## Պարգևներ, մրցանակներ
* Խորհրդային ճարտարապետության նվաճումների համամիութենական ստուգատեսի դափնեկիր, 1962-1967
* ՀԽՍՀ պետական մրցանակ, 1970
* ԽՍՀՄ Նախարարների խորհրդի մրցանակ, 1981:

## Ծանոթագրություններ

Կատեգորիա:1936 ծնունդներ
Կատեգորիա:2014 մահեր
Կատեգորիա:Երևան քաղաքում մահացածներ
Կատեգորիա:Թբիլիսի քաղաքում ծնվածներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Կատեգորիա:Հայաստանի ճարտարապետների միության անդամներ
Կատեգորիա:Մայիսի 20 ծնունդներ
Կատեգորիա:Փետրվարի 2 մահեր
Somebody That I Used to Know

**Somebody That I Used to Know** (), ավստրալիացի երգիչ Գոտյեի երգը նարզելանդացի Կիբրայի մասնակցությամբ։ 2011 թվականի ավարտին երգը գլխավորում են տարբեր երկրների երաժշտական հիթ շքերթները՝ Մեծ Բրիտանիա (4 շաբաթ № 1 UK Singles Chart), Ավստրիա (8 շաբաթ № 1), Բելգիա, Գերմանիա, Հոլանդիա, Դանիա, Նոր Զելանդիա, Լեհաստան (18 շաբաթ № 1) և այլն։ ԱՄՆ-ում այն նույնպես առաջին հորիզոնականում էր, ոչ միայն Billboard Hot 100 չարթերում, այլ նաև այլ չարթերում՝ Alternative Songs (Modern Rock Tracks), Dance/Club Play Songs, Hot Dance Airplay, Dance/Mix Show Airplay, Hot Digital Songs, Rock Songs, Pop Songs, Adult Pop Songs, Triple A: Կանադայում երգն առաջին հորիզոնականում էր Canadian Alternative Rock և Canadian Hot 100 չարթերում и Canadian Hot 100:

## Երգացանկ
*; Digital download
# «Somebody That I Used to Know» — 4:04

*; Digital download — remix
# «Somebody That I Used to Know» (Tiësto Remix) — 4:33

*; 7» vinyl
# «Somebody That I Used to Know» (Gotye при участии Кимбры) — 4:05
# «Bronte» — 3:13
 
*; CD single
# «Somebody That I Used to Know» — 4:04
# «Easy Way Out» — 1:57

## Ձայնագրման մասնակիցներ
* Գոտյե — վոկալ, հեղինակ, պրոդյուսեր, կիթառ, ձայնագրություն
* Կիբրա — վոկալ
* Լուկաս Տարանտո — բաս-կիթառ
* Ֆրանսուա Թեթաս — առանժիրովկա
* Ուիլիամ Բոուդեն — մարքետինգ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագիր

## Թողարկման պատմություն

## Ծանոթագրություններ

## Արտաքին հղումներ
*  (շուրջ 780 միլիոն դիտում)
* Anatomy of no.1 hit ''Somebody That I Used to Know'' by Gotye ft. Kimbra Herald Sun կայքում
* ''Somebody That I Used to Know'' երգի ռուսերեն թարգմանությունը

Կատեգորիա:2011 երգեր
Կատեգորիա:2011 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Գրեմմի մրցանակակիր ձայնագրություններ
Կատեգորիա:Զուգերգեր
Աքայացիներ

**Աքայացիներ**, հին հունական ցեղեր։ Հիշատակվում են Հոմերոսի «Իլիական»-ում։
Բնակվել են Հունաստանի Թեսալիա երկրամասում, իսկ մ. թ. ա. II հազարամյակի սկզբին՝ նաև Պելոպոնես թերակղզում, Եգեյան ծովի կղզիներում։ Մ. թ. ա. 17-16-րդ դարերին աքայացիներն ստեղծել են պետություններ՝ Միկենք, Պիլոս և այլն։ Մ. թ. ա. 13-րդ դարի կեսին, տրոյական պատերազմից հետո, աքայացիներ թուլացել են։ Մ. թ. ա. 12-րդ դարում նրանց երկրամասերն են ներխուժել դորիացիներն ու հունական ուրիշ ցեղեր։ Աքայացիների մի մասը ստիպված հեռացել է Փոքր Ասիա, Կիպրոս և այլ կղզիներ։

Մ. թ. ա. 12-րդ դարի եգիպտական աղբյուրները հիշատակում են այսպես կոչված՝ «*ծովի ժողովուրդներին*», որոնց մեջ նաև աքայացիներին։ Պելոպոնեսում մնացած աքայացիներն ամփոփվել են թերակղզու հյուսիսում՝ Կորնթոսի ծոցի ափերին, ուր և հիմնել են Աքայան։ Մ. թ. ա. 8-րդ դարի այս մարզից գաղթած ցեղերը հարավ Իտալիայում հիմնել են խոշոր քաղաքներ՝ Սիբարիսը, Կրոտոնը։

Աքայացիները վերստին նշանավոր դեր են խաղացել մ. թ. ա. 280 թվականին, երբ Աքայա մարզի քաղաք-պետությունները միավորվել են Աքայական միության մեջ՝ համատեղ պայքարելով մակեդոնական և հռոմեական նվաճողների դեմ։ Հռոմը մ. թ. ա. 146 թվականին պարտության է մատնել Աքայական միությանը, իսկ Օգոստոս կայսեր օրոք (մ. թ. ա. 27-մ․ թ․ 14) ստեղծվել է հռոմեական նահանգ՝ Աքայա անունով, որն ընդգրկել է հռոմեացիների նվաճած Հունաստանի ամբողջ տարածքը, բացառյալ Թեսալիան, Ակարնանիան և Ետոլիան։

Կատեգորիա:Հին Հունաստանի ցեղեր
Կատեգորիա:Փոքր Ասիա
Խոսե Մարիա Խիմենես (ֆուտբոլիստ)

**Խոսե Մարիա Խիմենես դե Վարգաս** (, հունվարի 20, 1995, Տոլեդո, Կանելոնես, Ուրուգվայ), ուրուգվայցի ֆուտբոլիստ, Ուրուգվայի հավաքականի և «Ատլետիկո Մադրիդի» կենտրոնական պաշտպան։

## Ակումբային կարիերա
### Դանուբիո
Խիմենեսը իր առաջին մասնագիտական խաղը անցկացրել է Ուրուգվայի առաջնության «Դանուբիո» ակումբի կազմում, 2012 թվականի նոյեմբերի 17-ին, «Ռիվեր Փլեյթի» դեմ խաղում (0-2)։

### Ատլետիկո Մադրիդ
thumb|Խոսե Մարիա Խիմենեսը «Ատլետիկոյի» կազմում
2013 թվականի ապրիլի 25-ին «Ատլետիկո Մադրիդը» 900 000 եվրոյով գնեց Խիմենեսին, իսկ 2013-14 մրցաշրջանի սկզբին նա միացավ իր նոր ակումբին։

Սեպտեմբերի 14-ին Խիմենեսը Լա Լիգայում նշեց իր դեբյուտը՝ 4-2 հաղթելով «Ալմերիա» ակումբին։

Խիմենեսը իր առաջին գոլը խփեց 2014 թվականի դեկտեմբերի 6-ին՝ «Էլչեի» դեմ խաղում (2-0)։

## Միջազգային կարիերա
thumb|Խոսե Մարիա Խիմենեսը Ուրուգվայի հավաքականի կազմում
Խոսեն Ուրուգվայի երիտասարդական հավաքականի կազմում նվաճել է 2013 թվականի աշխարհի երիտասարդական առաջնության արծաթե մեդալներ։ Ուրուգվայի ազգային հավաքականի կազմում իր նորամուտը նշել է 2013 թվականի սեպտեմբերի 10-ին Կոլումբիայի հավաքականի դեմ խաղում։ Հետագայում ևս երեք անգամ խաղաց հավաքականում։ Օսկար Տաբարեսը, չնայած ակումբում Խիմենեսի խաղային փորձի բացակայությանը, նրան հրավիրեց 2014 թվականի մարտի 5-ին կայանալիք Ավստրիայի հավաքականի դեմ խաղին (1-1)։ Խիմենեսը հայտնվեց 2014 թվականի աշխարհի առաջնությանը ընդգրկված ուրուգվայցի ֆուտբոլիստների հայտացուցակում։ Խիմենեսը մրցաշարում հաջողությամբ ելույթ ունեցավ, ուրուգվայցիները դուրս եկան 1/8 եզրափակիչ, որտեղ պարտվեցին Կոլումբիային։ Դրանից հետո Խիմենեսը լավագույնն էր Ասիայում տեղի ունեցած ընկերական խաղերի շարքում։ Սեպտեմբերին տեղի ունեցած Հարավային Կորեայի դեմ ընկերական խաղում նա խփեց իր առաջին միջազգային գոլը (1-0)։ 2014 թվականի արդյունքներով Խիմենեսը «Ատլետիկոյի» իր խաղընկեր Դիեգո Գոդինի (ԱԱ-2014-ի Ուրուգվայի ավագ) հետ ճանաչվեց արտերկրում հանդես եկող Ուրուգվայցի լավագույն ֆուտբոլիստ։

## Վիճակագրություն

## Ձեռքբերումներ
;Ատլետիկո Մադրիդ
* Լա Լիգա։ 2013–14
* Ֆուտբոլի Իսպանիայի գավաթ։ 2014

## Ծանոթագրություններ

## Արտաքին հղումներ
* Պրոֆիլը BDFutbol կայքում
* Պրոֆիլը National-Football-Teams.com կայքում
* Պրոֆիլը ՈւԵՖԱ կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դանուբիոյի ֆուտբոլիստներ
Չեզարե Բալբո

**Չեզարե Բալբո** (, ), իտալական քաղաքական գործիչ, կոմս, պատմաբան, գրող, իտալական ազգային–ազատագրական և միավորման շարժման չափավոր–ազատամտական հոսանքի գաղափարախոս։

«*Իտալիայի հույսերը*» (1844) աշխատության մեջ մերժելով պայքարի հեղափոխական մեթոդները՝ հանդես է եկել Իտալիան «վերևից» միավորելու օգտին։ Իտալական հողերը ավստրիական տիրապետությունից ազատագրելու միակ ուղին տեսնում էր Օսմանյան կայսրության փլուզման մեջ, ենթադրելով, որ տիրելով թուրքերից ազատված Բալկաններին՝ Ավստրիան կամովին կհրաժարվի Լոմբարդո–Վենետիկյան մարզից։ 1848 թվականին (մարտ–հուլիս) Բալբո առաջին սահմանադրական կաբինետի ղեկավարն էր Պիեմոնտում։

## Ծանոթագրություններ

Կատեգորիա:Իտալացի պատմաբաններ
Կատեգորիա:Իտալիայի քաղաքական գործիչներ
Կատեգորիա:Իտալացի գրողներ
Կատեգորիա:Իտալացի թարգմանիչներ
Կերամիկական դանակ

thumb|250px|Կերամիկական դանակ
**Կերամիկական դանակ**, պատրաստված կարծր կերամիկայից, որպես կանոն, ցիրկոնիումի երկօքսիդի հիմքի վրա, չոր մամլման, ճնշման և երկարատև թրծման ճանապարհով։

## Պատմություն
Կերամիկական դանակների արտադրությունը սկսվել է 1985 թվականից Ճապոնիայում Kyocera ընկերության կողմից։

## Տեխնոլոգիա
Կերամիկական դանակների արտադրության հումք է հանդիսանում ցիրկոն միներալը, որից պատրաստվում է ցիրկոնիումի երկօքսիդը։ Փոշին մամլվում է կաղապարների մեջ, ինչից հետո կիսահումքը ենթարկվում է երկարատև թրծման 1500 ˚C ջերմաստիճանի տակ (2 օրից ոչ պակաս)։ Կերամիկական դանակների սայրը կարող է լինել սպիտակ կամ սև գույնի։ Սև սայր ունեցող դանակների հումքի մեջ ավելացվում է հատուկ գունանյութ և պատրաստվում են ավելի երկար ժամանակ, այդ պատճառով այդ դանակները ավելի դիմացկուն են և ավելի թանկարժեք։

## Հատկանիշներ
thumb|Kyocera ապրանքանիշի կերամիկական դանակ
Մոոսի սանդղակով կերամիկական դանակի սայրի կարծրությունը տատանվում է 8,2 – 8,5-ի միջև։ Միևնույն ժամանակ կերամիկան բավականին փխրուն է և զգայուն հարվածների և անկումների նկատմամբ։ Կերամիկական դանակով չի կարելի կտրել պինդ, կարծր և շատ խիտ ապրանքներ, ինչպիսիք են սառեցված կիսաֆաբրիկատները, միսը կամ փշերով ձուկը։ Վտանգավոր է այդ դանակների օգտագործումը հաստ կեղև ունեցող մրգերի և բանջարեղենի կտրատման համար (ձմերուկ, սեխ և այլմ)։ Դանակով չի կարելի կատարել հատող հարվածներ, ինչպես նաև կտրել պինդ մակերևույթի վրա։ Սայրը քիմիապես չեզոք է համարվում, կտրելուց հետո այն չի թթվեցնում մթերքները, ինչի շնորհիվ դրանք երկար ժամանակ չեն սևանում։ Ի համեմատ մետաղական դանակների, կերամիկայից պատրաստված սայրը կոռոզիայի չի ենթարկվում և երկար ժամանակ սուր է մնում։

## Ծանոթագրություններ

Կատեգորիա:Դանակներ
Կատեգորիա:Խոհանոցային դանակներ
Բեդլենդ

300px|մինի
**Բեդլենդ** ( – վատ հողեր), ձորակա–խանդակային բարդ ցանցով խիստ մասնատված լեռնային ռելիեֆ։ Առաջանում է ցածրադիր լեռնային և նախալեռնային շրջաններում կիսաանապատային կլիմայի պայմաններում։ Մեծ տարածում ունի Միջին Ասիայում, Հարավային Կովկասում, Իրանում։ Հայաստանումում տարածված է Արարատյան դաշտը հյուսիս–արևելքից պարփակող նախալեռներում։

Կատեգորիա:Ռելիեֆի տեսակներ
Կատեգորիա:Գեոմորֆոլոգիա
Հունաստանի վարչապետների ցանկ

**Հունաստանի վարչապետ** (), Հունաստանի Հանրապետության կառավարության ղեկավարը։

Վարչապետին նշանակում է Հանրապետության նախագահը։ Վարչապետի առաջարկությամբ Նախագահը նշանակում և պաշտոնից ազատում է կառավարության անդամներին և նրանց տեղակալներին։ Վարչապետը նշանակվում է խորհրդարանում ամենաշատ տեղեր ունեցող կուսակցության առաջնորդ։ Եթե կուսակցություններից ոչ մեկը մեծամասնություն չի կազմում, խորհրդարանում համեմատաբար շատ տեղեր ստացած կուսակցության ղեկավարը նախագահից հնարավորություն է ստանում կառավարություն ձևավորել, որը կունենա խորհրդարանի վստահությունը։

Ցանկացած փորձնական մանդատ ուժի մեջ է երեք օր, որից հետո, եթե չի հաջողվում արդյունքի հասնել, նախագահը խորհրդակցում է կուսակցությունների ղեկավարների հետ, և եթե նորից չի հաջողվում արդյունքի հասնել, մինչ հաջորդ ընտրությունները կառավարություն է ձևավորում խորհրդարանական բոլոր կուսակցությունների անդամներից։ Եթե այս փորձն էլ է ձախողվում, այդ դեպքում ձևավորվում է «Լայն համաձայնության կառավարություն» (ժամանակավոր կառավարություն) կամ խորհրդարանը ցրվում է։

Նախագահը իրավասու է նաև պարտականությունների կատարումից ազատել կառավարությանը, եթե նրա անդամները հրաժարական են ներկայացրել կամ խորհրդարանն անվստահություն է հայտնել կառավարությանը։

## Վարչապետներ
Այս ցանկում ներկայացված են Հունաստանի Հանրապետության վարչապետները՝ սկսած Հունաստանի անկախության համար պայքարի ժամանակահատվածից։

## Նշումներ

## Ծանոթագրություններ


Կատեգորիա:Ցանկեր:Հունաստան
Արամայիս Միքայելյան

**Արամայիս Գրիգորի Միքայելյան** (), Արցախի Հանրապետության Պաշտպանության բանակի զինծառայող, Պաշտպանության բանակի շարքային։

Մահացել է Արցախա-ադրբեջանական «քառօրյա պատերազմ»-ի ընթացքում՝ հերոսի մահով։

## Վաղ կյանք
Ծնվել է 1996 թվականի հուլիսի 21-ին Սյունիքի մարզի Գորայք գյուղում։ Տասը տարեկանում ընտանիքի հետ տեղափոխվել է Ոսկեհատ։

Դպրոցն ավարտել է գերազանցությամբ։ Զբաղվել է քանդակագործությամբ և փայտի փորագրությամբ։

Արամայիս Միքայելյանը սովորում էր Երևանի «Հայբուսակ» համալսարանի իրավաբանական ֆակուլտետում, սովորել է նաև Մայր Աթոռ Ս. Էջմիածնի Հայորդաց տանը, զուգահեռ սովորել է ՀԲՄԸ-ի փայտի փորագրության բաժնում, Հայաստանի ԴՕՍԱՖ ռադիոկապի և տեղեկատվական տեխնոլոգիաների բաժնում՝ որպես ռադիոտեխնիկ։

2014 թվականին Արամայիս Միքայելյանը՝ ուսման 3-րդ կուրսից, երկրորդ զորակոչով ներկայացել է Էջմիածինի զինկոմիսարիատ և անցել ծառայության Արցախի Հանրապետությունում։ Բանակում ծառայելու ընթացքում քանդակել է Հայաստանի գերբը, որը ցավոք կիսատ է մնացել և վերջերս հարազատների խնդրանքով այն տեղափոխել են Էջմիածին։

## Ծառայություն
2016 թվականի ապրիլի 1-ի լույս 2-ի գիշերը Արցախա-Ադրբեջանական շփման գծի ողջ երկայնքով հակառակորդի զինված ուժերի ստորաբաժանումները լայնամասշտաբ հարձակումներ են կատարում։ Սկզբնապես հյուսիսարևելյան ուղղությամբ տեղակայված հենակետային դիրքերը հրետակոծելուց հետո ադրբեջանական ուժերն անցնում են գրոհի։ Շուրջ երեք հարյուր հոգուց բաղկացած խմբերը, զինված լինելով նաև տանկերով, փորձ են կատարում գրավելու հայկական դիրքերը։

Ջաբրայիլում թշնամուն հետ մղելու ընթացքում զոհվում է նաև Արամայիս Միքայելյանը։ Նրա մահվան մասին հայտարարվել է 2016 թվականի ապրիլի 5-ին։ Ապրիլի 7-ին, Էջմիածնի Ս. Շողակաթ եկեղեցում տեղի է ունեցել հուղարկավորությունը։

## Ծանոթագրություններ

Կատեգորիա:Արցախի Հանրապետության զինվորներ
Կատեգորիա:ՀՀ զինվորներ